cyanic-selkie/wikianc huggingface dataset:
Breiens vei (Oslo)
Veien fikk navn i 1926 etter Abraham Breien (1862–1916), som var medbestyrer på det som nå er Nordstrand videregående skole.
Filips gate (Oslo)
Filips gate (2–6; ingen oddetallsadresser) er en gate på Kampen i bydel Gamle Oslo. Den går som blindgate østover fra Bøgata.
Triatlon under Sentralamerikanske og karibiske leker 2014
Triatlon under Sentralamerikanske og karibiske leker 2014. Triatlon var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30.2november014. Det var femte gangen som triatlon var med i de sentralamerikanske og karibiske leker. Det var en individuell konkurranse for menn og en for kvinner samt lagkonkurranse for menn, kvinner og mixed basert på de individuelle plasseringene. Mexico ble beste nasjon, de vant alle fem gullmedaljene.
Finnhaugveien (Oslo)
Finnhaugveien (1–27, 2–38) er en vei på Røai bydel Vestre Aker i Oslo. Den begynner og slutter i Vækerøveien, og går på vestsiden av denne.
Veien fikk navn i 1936 etter Finnhaugen, som etter tradisjonen hadde navn etter finner som i sin tid holdt til i området. Kari Simonsen er vokst opp i Finnhaugveien 10. .
Lomoen
Lomoen er en tettbebyggelse vest i Vinstra. Hele tettbebyggelsen ligger på vestsida av elva Lågen (Gudbrandsdalslågen) og nord for elva Vinstra, og grenser mot Sorperoa nordover og bygden Ruste mot vest og sørvest. Her finnes det flere kjøpesentre, og en stor veiservicestasjon. E6 (Europavei 6) og flere fylkesveier går gjennom tettbebyggelsen.
Lomoen som Vinstras sentrum
Det stilles lokalt spørsmål om sentrum av Vinstra skal flyttes over til Lomoen, som følger av at Europavei 6 ble flyttet hit, over fra østsida av Gudbrandsdalslågen. Etter åpningen av ny E6 har det vært økende interesse for nyetableringer i Lomoen.
Vinstra Handelspark, som ligger midt i Lomoen, ble åpnet gradvis mot den 14. februar 2017, og har et areal på ca. 12 000 kvm. Flere bedrifter har også etablert seg her, deriblant Coop Extra og Pizzabakeren.
Jobbdatabase
En jobbdatabase er en tjeneste som benyttes til å samle informasjoner om jobb og ledige stillinger. De finnes i flere variasjoner online.
I en jobbdatabase kan man søke etter ledige stillinger og jobb basert på avgrensninger via søkeord, geografisk område, jobbkategori, firma, dato og periode. Man kan sortere og filtrere søk.
Noen jobbdatabaser henter informasjoner ved å crawle Internett for jobboppslag, mens andre baseres på at brukere og organisasjoner som har ledige stillinger selv legger inn informasjoner. Det finnes offentlige og privat administrerte databaser.
Der man har en jobbdatabase, fungerer det ofte fornuftig også å ha en CV-database hvor jobbsøkere kan legge inn sine informasjoner. På den måten kan man koble preferanser i ledige stillinger med preferanser hos jobbsøkere, noe som hjelper både jobbsøker og orgasnisasjoner med å møtes. Jobbdatabasen blir derved et koblingspunkt mellom organisasjoner og jobbsøkere.
Coraciimorphae
Coraciimorphae er en gruppe med råkefugl-lignende fugler i kladen Afroaves.
Coraciimorphae inkluderer ordenen Coliiformes (musfugler) og kladen Eucavitaves, som inkluderer flere klader med ordener av fugler.
Ildverket
Ildverket er ei øy i Færder kommune. Ildverket ligger ved Sandøsundleden på østsiden av Tjøme.
Ildverket er et populært utfartsmål for fritidsflåten; spesielt godt kjent er Paradisbukta med flott sandstrand. På øya er det anlagt brygge og fortøyningsmuligheter på vestsiden og nordsiden. Det er overnattingsmuligheter på ei turisthytte tilknyttet Kystled Oslofjorden. Hytta disponeres av Oslofjordens Friluftsråd.
På Ildverket var det fast bosetning i første halvdel av 1900-tallet, og hustuftene hører til øyas kulturminner.
Bradycidus
Bradycidus er en slekt av billene i delgruppen (underfamilien) markløpere (Harpalinae) i familiegruppen løpebiller.
Utbredelse
Arten er kjent fra Mexico.
Macrodorcas
Macrodorcas er en slekt av biller som hører til familien hjortebiller (Lucanidae) i gruppen skarabider (Scarabaeoidea).
Utseende
Middelsstore til store (14-45 millimeter), mørke, avlange hjortebiller. Hannene har forstørrede kjever, men dette er ikke like ekstremt utviklet som hos mange andre hjortebiller. Kroppsformen er forholdsvis flat, fargen rødbrun til svart. Pronotum er vanligvis litt bredere enn dekkvingene. Disse artene er forholdsvis spinkelt bygde, tross slektsnavnet der forstavelsen "Macro-" skulle tyde på at de er av de større artene i sin gruppe.
Xilingolsk
Xilingolsk eller shilingolsk er et mongolsk språk innenfor den sørmongolske undergruppe. Språket tales i den autonome provinsen Xilin Gol i  Indre Mongolia. Språket blir også noen ganger betraktet som dialekter av khalkisk i den østmongolske undergruppe.
Macrodorcas
Levevis
Larvene utvikler seg i råtne trestammer.
Xilingolsk
Xilingolsk utgjør, sammen med khorchinsk, baarinsk og kharchinsk, den sørmongolske undergruppe av sentralmongolske språk.
Macrodorcas
Utbredelse
Slekten er utbredt i Sørøst-Asia fra India i vest til Borneo i øst, mot nord til Øst-Sibir (Vladivostok-området).
Systematisk inndeling
Artene ble tidligere ofte plassert i den store slekten Dorcus, men regnes i dag oftest til en annen stamme (Cladognathini).
Darlingtonica
Darlingtonica er en slekt av billene i delgruppen (underfamilien) sandjegere i familiegruppen løpebiller.
Utseende
En middelsstor (ca. 10-12 millimeter), avlang, mørkt noe metallisk farget sandjeger. Hodet har store, utstående fasettøyne, kjevene er sigdformede, ikke spesielt forstørrede, "overleppen" (clypeus) er stor og rundet. Antennene er lange, over halve kroppslengden. Pronotum er sylindrisk, noe innsnevret foran og bak, betydelig smalere enn hodet og dekkvinger. Dekkvingene er jevnbrede, kantene delvis gulaktige. Beina er brungule, lange og tynne.
Utbredelse
Arten lever på Ny-Guinea.
Sentralmongolske språk
Sentralmongolske språk eller khalkisk-oiratisk er en undergruppe innenfor mongolske språk. Undergruppen består av de fire språkgruppene østmongolsk, vestmongolsk, chakarisk og sørmongolske språk.
Karl den XIIs gate
Karl den XIIs gate var ei gate i Vaterlandskvartalene i Oslo. Den het opprinnelig Store Vognmannsgade, og gikk fra Nygata til Elvegata ved Lilletorget. Dette er omtrent der Stenersgata går i dag, men litt nærmere Akerselva, altså der Oslo City og Oslo Spektrum ligger nå.
Gata fikk nytt navn i 1874 etter kong Karl den 12, som bodde i et hus på hjørnet av denne gata og Rødfyllgata under beleiringen av Akershus i 1716.
Hele gata med alle hus ble fjernet i forbindelse med byggingen av T-banen tidlig på 1960-tallet.
European Digital Rights
European Digital Rights (EDRi) er en internasjonal rettighetsorganisasjon med hovedkvarter i Brussel i Belgia. EDRi ble stiftet i juni 2002 i Berlin, av NGOer fra syv land. I mars 2015, ble en av EDRis hovedsaker nettnøytralitet.
Cartaz
Cartaz (portugisisk, flertall cartazes) var leidebrev utstedt av det portugisiske imperiet for transport over Indiahavet i perioden ca 1500 - 1750. Navnet stammer fra det portugisiske ordet for brev – cartas.
TclX
TclX eller extended Tcl, var en av de første frie utvidelser til programmeringsspråket Tcl. TclX sørget for en utvidelse med nye kommandoer mot operativsystemgrensesnittet, filkontroller, manipulasjon av tid og dato, scanning, statuskommandoer og mye mer. Mange av egenskapene i TclX har blitt inkorporert i Tcl. Likevel fortsatte TclX å bli oppdatert, sørge for Tcl grensenitt for systemkall i Unix/Linux, biblioteksrutiner, utvidede listefunksjoner, m.m.
Siste versjon var 8.4.1, og ble lansert i november 2012.
Club de Berne
Club de Berne er et internasjonalt forum for deling av etterretning mellom etterretningstjenestene i de 28 medlemsstatene i Den europeiske union (EU), Norge og Sveits, navngitt etter byen Bern. Det er en institusjon basert på frivillig utveksling av hemmeligheter, erfaringer og vurderinger, samt diskusjon rundt utfordringer. Forumet har eksistert siden 1971 og har intet sekretariat eller beslutningsmandat.
Xfig
Xfig er en fri og åpen vektorgrafikkeditor som kjører under vindussystemet X på Unix og Unix-lignende operativsystemer. Programmet gir mulighet for å tegne sirkler, bokser, linjer, kurver, tekst, etc., og støtter blant annet formatene GIF, JPEG, EPS og PostScript. Objekter kan skapes slettes, flyttes og modifiseres, og man kan velge farger og linjestiler på ulike måter. For tekst er 35 ulike fonter tilgjengelige.
Xfig ble lansert i 1985. Siste versjon er 3.2.6, og ble lansert 9. august 2016.
Fiskernes Bank
Fiskernes Bank var en norsk forretningsbank som «skulle betjene kystens næringsliv og fremme kystdistriktenes interesser og bosetningen langs kysten». Den ble etablert i 1949 med hovedkontor i Trondheim, etter vedtak på landsmøtet i Norges Fiskarlag i 1947, som en del av gjenreisningen etter den andre verdenskrig. I 1956 ble hovedkontoret flyttet til Tromsø. Ved utgangen av 1983 hadde Fiskernes Bank 22 avdelingskontor langs kysten av Vestlandet og Nord-Norge og en forvaltningskapital på 3,2 milliarder kroner. Bankinspeksjonen (nå Finanstilsynet) påla banken å bokføre tap for 1983 som følge av «store skipsfartsengasjementer ved avdelingskontoret i Bergen». Fiskernes Bank fusjonerte derfor i 1984 med Christiania Bank og Kreditkasse.
Incr Tcl
incr Tcl, forkortet itcl og vanligvis skrevet [incr Tcl], er et sett med objektorienterte utvidelser til programmeringsspråket Tcl. Itcl-implementasjoner eksisterer både som en egen programvare og som en utvidelse som kan bli dynamisk lastet av Tcl.
Første versjon ble lansert i 1993. Siste versjon er 4.0, som ble lansert 3. februar 2013.
Raphael Schutz
Raphael Schutz (født 1957 ) er en israelsk diplomat. Han har vært Israels ambassadør til Norge siden 2014.
Ampelisca
Ampelisca er en slekt av krepsdyr i Ampeliscidae-familien innenfor den relativt store og artsrike underordenen Gammaridea av amfipoder. Gruppens arter er bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Raphael Schutz
Schultz var Israels ambassadør til Spania i fire år frem til 2001, før han gikk over til en stilling som generaldirektør og sjef for europaavdelingen i israelsk UD. Han ble ambassadør til Norge etter at forgjengeren Naim Araidi måtte trekke seg på grunn av en skandale.
Ampelisca
Gruppen ble første gang definert og beskrevet av dansken Henrik Krøyer i 1842.
Gruppens taksonomi
Gruppen har i likhet med hele Gammaridea-gruppen gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Angela von Nowakonski
Ângela von Nowakonski (født 2. februar 1953, død 17. juli 2020 i Campinas i Brasil) var en brasiliansk lege, forsker og professor ved Institutt for klinisk patologi ved Universidade Estadual de Campinas (Unicamp).
Biografi
Nowakonski ble utdannet som medisiner ved Unicamp som spesialist innen klinisk patologi med residentur ved Hospital das Clínicas ved Universidade de São Paulo (USP) og for klinisk mikrobiologi ved University of Toronto i Canada.
Fra 1987 var hun leder for avdelingene for klinisk mikrobiologi, klinisk patologi ved sykehuset tilknyttet Unicamp, med ansvar for opplæringen av resitenter innen klinisk patologi og infektologi.
I 1992 var Nowakonski et grunnleggende medlem av Campinas-avdelingen av Associação Paulista de Estudos e Controle de Infecção Hospitalar - APECIH).
Nowakonski ble smittet av COVID-19-viruset og lå i rundt to uker på sykehuset tilknyttet Pontifícia Universidade Católica de Campinas. Hun døde 17. juli 2020 i an alder av 67 år.
Artikler, avhandlinger
Nowakonski som hoved- eller medforfatter:
Soman
Soman er et kjemisk stoff med formel C7H16FO2P. Stoffet er også kjent med NATO-betegnelse som "GD" og er svært giftig. Stoffet ble oppfunnet av nobelprisvinneren Richard Kuhn i Tyskland i 1944, og er ifølge FN-resolujson 687 klassisfisert som masseødeleggelsesvåpen
Electronic Frontier Foundation
Electronic Frontier Foundation (EFF) er en internasjonal ideell digital rettighetsorganisasjon basert i San Francisco, California.
EFF gir midler til å forsvare rettigheter i retten, skriver amicus curiae, forsvarer individer og nye teknologier fra hva EFF anser som rettslige overgrep. Organisasjonen jobber med å rettlede myndigheter og retten, organisere politiske aksjoner og påvirkningskampanjer, støtter ny teknologi som støtter personlig frihet og digitale rettigheter.
Mustafa Dzjemiljev
Mustafa Dzjemiljev, krimtatarsk Mustafa Abdülcemil oğlu Cemilev (Qırımoğlu) (født 13. november 1943 i Ay-Serez, Krim), er en tidligere leder av krimtatarenes utøvende politiske organ Mejlis og medlem av Ukrainas parlament siden 1998. Han ble tildelt Nansenprisen i 1998.
Luchino Visconti
Luchino Visconti di Modrone (født 2. november 1906 i Milano, død 17. mars 1976 i Roma) var en italiensk regissør og forfatter. Han var greve av Lonate Pozzolo og tilhører den aristokratiske familien Visconti fa Milano. Visconti var åpent homofil.
Den østerrikske skuespilleren Helmut Berger var hans muse og medvirket i flere av Viscontis filmer. På midten av 1960-tallet inngikk de to et forhold som varte helt fram til Viscontis død i 1976.
Radu Boruzescu
Radu Boruzescu (født 16. januar 1944, Secuieni, Neamț) er en rumensk-født fransk skuespiller og scenograf. Han har bodd siden begynnelsen av 1970-årene i Frankrike.
Biografi
Han studerte ved Kunstakademiet i București (avdeling for kostymer og scenografi). Etter at han avsluttet sine studier arbeidet han sammen med regissører så som Lucian Pintilie, Liviu Ciulei, Andrei Șerban og Petrică Ionescu. Han hoppet av i 1975 til Frankrike sammen med sin kone, Miruna Boruzescu, som han giftet seg med i 1969 og som var kostymedesigner. I 1982 fikk de fransk statsborgerskap.
Han har samarbeidet med mange kulturelle institusjoner og har deltatt på mange internasjonale festivaler. I Frankrike har han samarbeidet med Théâtre National de Chaillot, Comédie-Française, Opéra National de Paris og deltatt på sommerfestivalene i  Aix-en-Provence og Avignon, i Nord-Amerika med Metropolitan Opera (New York), Arena Stage Theater (Washington, DC), Lyric Opera (Chicago) og Vancouver Opera, i Vest-Europa har han deltatt på festivalen Maggio Musicale (Firenzze), festivalen Spoleto, De Nederlandse Opera (Amsterdam), Théâtre Royal i Monnaie (Bruxelles), Vlaamse Opera (Antwerpen), Grand Théatre de Genève, Bonner Opera og Münchner Kammerspiele.
Siden 1995 har han samarbeidet med regissøren Robert Carsen for skuespill som Café Apocalypse (Cabaret à Paris), Cabaret 5 Ute Lemper (Théâtre du Châtelet Paris), Fidelio (Maggio Musicale Florența), Salome (Teatro Reggio din Torino, Teatro Real Madrid), Mutter Courage und ihre Kinder (Piccolo Teatro Mailand), Il Trittico (Vlaamse Opera Antwerpen), Nomade – Richard III. (Stadsschouwburg Amsterdam, Deutsche Oper am Rhein, Düsseldorf), Mitridate, Re di Ponto (Théâtre Royal de la Monnaie Bruxelles og Theater an der Wien), Faust (Grand Théâtre de Genève) Il trovatore (Festivalul Bregenz).
Premie
Radu Boruzescu fikk sammen med Liviu Popa premien for scenografi fra det rumenske filmskaperselskapet (ACIN) (1972) for scenearbeidet i Felix și Otilia.
CDlinux
CDlinux er en tidligere LiveDistro og lettvekts Linuxdistribusjon fra Kina som var basert på Slackware. Den bestod av Linuxkjernen, vindussystemet X, skrivebordsmiljøet Xfce og mange populære applikasjoner. Den hadde god støtte for ulike språk og var svært bruker-konfigurerbar.
Versjon 0.6.1 ble lansert 29. april 2008. Versjon 0.9.7 ble lansert 8. november 2011.
Nordøykjempemoa
Nordøykjempemoa (Dinornis novaezealandiae) var en av moafuglene (Dinornithiformes) som levde på New Zealand, og den var endemisk for Nordøya. Arten er én av to arter i slekten Dinornis, som videre inngår i kjempemoafamilien (Dinornithidae). Nordøykjempemoaen var utryddet lenge før James Cook kom til øyene i 1769. Ifølge Hume (2017) ble den trolig utryddet av maoriene i tidsrommet 1350–1450.
Biologi
Nordøykjempemoaen var litt mindre enn sørøykjempemoaen (D. robustus), men allikevel den nest høyeste av de ni moa-artene. Hunnen var størst og kunne bli nærmere 2 meter høy på ryggen. Begge artene i kjempemoaslekten hadde relativt lange, raggete hårlignende fjær, opptil 18 cm lange, som dekket kroppen. Hodet og den lange halsen ble trolig båret i høyde med rygglinjen, og altså ikke med halsen oppreist slik mange skjeletter har blitt montert. Størrelsen varierte også etter habitat, der fugler som levde i busklandskapet i lavlandet ble fysisk større enn de som levde i tett skog i høylandet. Nordøykjempemoaen hadde sitt primærhabitat i lavlandet på Nordøya.
Nordøykjempemoaen var en veldig høy og relativt slank moa, med et relativt lite, bredt og flatt hode med et robust, flatt og lett buet nebb. Hunnene var markant større enn hannene, og de ble cirka 150 % høyere og 280 % tyngre. Hunnene veide omkring 76–242 kg og kunne bli opptil 300 cm høye. Hannene veide 34–85 kg og kunne bli opptil 240 cm høye.
Inndeling
Inndelingen følger Worthy & Scofield (2012).
Slektskap
Kladogrammet under følger Bunce et al. (2009).
Agonidus
Agonidus er en slekt av billene i delgruppen (underfamilien) markløpere (Harpalinae) i familiegruppen løpebiller.
Utbredelse
Slekten er utbredt i Amerika.
Hartonymus
Hartonymus er en slekt av billene i delgruppen (underfamilien) markløpere (Harpalinae) i familiegruppen løpebiller.
Levevis
Slekten lever på sandete lokaliteter.
Utbredelse
Artene er utbredt i sentrale deler av USA.
Lauåstunnelen
Lauåstunnelen er en 232 meter lang tunnel på riksvei 426 i Eigersund i Rogaland. Tunnelen er stengt for syklister, omkjøring via Gamle Eigerøyveien.
Catanzaro
Catanzaro er hovedstad i den italienske provinsen Catanzaro i Calabria.
Stein Robert Osdal
Stein Robert Osdal (født 29. mai 1973) er en norsk lokalpolitiker. Han var ordfører i Selje kommune for Kristelig Folkeparti fra 2015.
Bredes vei (Oslo)
Bredes vei (1A–27, 2A–8B) er en vei på Høybråten i bydel Stovner i Oslo. Den går som blindvei sørover fra Myrbakkveien.
Stein Robert Osdal
Osdal har bakgrunn som kirkeverge og speiderleder.
Bredes vei (Oslo)
Veien fikk navn i 1951. Det gjenspeiler kallenavnet til J. Bredesen, som i sin tid bodde i nr. 7 og 9 (gnr. 102/bnr. 238 og 239).
Stein Robert Osdal
I 2020 meldte han seg ut av Kristelig Folkeparti og inn i Partiet Sentrum.
Absolute Linux
Absolute Linux er en lettvekts Linuxdistribusjon fra USA som er basert på Slackware. Den har flere verktøy som gjør konfigurasjon og vedlikehold enklere og den har mange applikasjoner installert og konfigurert med tett integrasjon av menyer, applikasjoner og MIME-typer. Absolute Linux benytter vindusbehandleren IceVM.
Versjon 12 ble lansert 17. juli 2007. Versjon 14.2 ble lansert 20. september 2016.
Glycosia
Glycosia er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).
Beskrivelse
Middelsstore, fargerike gullbasser. Grunnfargen er fløyelsaktig, matt svart, men de har tegninger i livlige farger: rødt, gult og hvitt. "Snuten" (clypeus) er noe forlenget og grunt innskåret i spissen. Dekkvingene har gjerne store, lysgule sideflekker.
Utbredelse
Slekten er utbredt i tropisk og subtropisk Asia.
NM i stafetter 2017
Norgesmesterskapet i stafetter 2017 var en del av NM i friidrett 2017, men ble arrangert som et eget stevne på Hamar 20. og 21. mai 2017. Arrangør var Hamar IL friidrett og FIK Orion.
4x100m
Finale:
Medaljevinnere:
4 x 100 m
Medaljevinnere:
4 x 600 m
Medaljevinnere:
Brantenborgveien (Oslo)
Veien fikk navn i 1907 etter eiendommen Brantenborg. Den har villabebyggelse.
Eucavitaves
Eucavitaves er en gruppe med fugler i kladen Coraciimorphae.
Eucavitaves inkluderer ordenen Leptosomatiformes (kuroler) og kladen Cavitaves, som inkluderer flere klader med ordener av fugler.
Gond
De taler dialekter av språket gondi, som kan være meget forskjellige fra hverandre. Noen har gått over til å tale hindi, marathi eller telugu.
Man regner med at gond-folket teller omkring 4 350 000 i dag. Folket er delt inn i flere stammer, deriblant Raj Gond og Muria. Raj Gond følger ikke det indiske kastesystemet, og de har ikke blitt påvirket av slike tradisjoner som at kua er hellig.
Deres religion omfatter lokale guddommer og forfedredyrkelse. Flere av stammene er kjent for sine egne tradisjoner og legender, som i høy grad er blitt overlevert gjennom sanger og fortellinger. Pandwani tilsvarer hinduismens Mahabharata, og Lachmanjati tilsvarer Ramayana.
Norge på kryss og tvers Vol. 3 – Hinsides land og strand
Norge på kryss og tvers Vol. 3 – Hinsides land og strand er et konsertalbum med Bare Egil Band.
Albumet ble utgitt 25. august 2014.
Sporliste
Alle låter er skrevet av Egil Hegerberg.
Toralf Austin
Toralf Austin (født 18. januar 1915 i Skjåk, død 13. oktober 2008) var den første direktør for Norsk institutt for skogforskning. Han ble utnevnt 25. august 1972 og hadde stillingen til 1984. Han fikk eksamen fra Oppland landbruksskole, skogbrukslinjen i 1936. Deretter tok han befalsskole. Han var gruppesjef i Milorg NLH/Ås 1942-1945 og områdesjef i HV i Oslo 1947-1951. I 1944 gikk han ut fra skogbrukslinjen på Norges landbrukshøgskole. I 1947 ble han ansatt i Landbruksdepartementet, hvor han var sekretær, statskonsulent, byråsjef og underdirektør før han i 1975 ble utnevnt til direktør for Norsk institutt for skogforskning.
Austins bok Trær og busker fra 1960 kom ut i flere opplag, siste gang i 1986 med ISBN 82-03-15094-2. Medforfatter var Hermann Moen; tegningene var av Ebbe Sunesen og Preben Dahlstrøm. Han bidro også med flere småskrifter innen skogproduksjon. Han har dessuten vært redaktør av Årsskrift for norske skogplanteskoler.
Cavitaves
Cavitaves er en gruppe med fugler i kladen Eucavitaves.
Dal stavkirke (Tinn)
Dal stavkirke var forgjengeren til dagens Dal kirke i Dalsgrenda øst for Rjukan by. Det foreligger forskjellige påstander om kirkens endelikt, men det synes å være enighet om at det dreier seg om en stavkirke. Den er første gang omtalt som Dalzh kyrkiune den 3. mars 1401. Videre er Daalz kirkio nevnt i 1498 og Dalis sokn i 1501. Av sistnevnte omtale fremgår at Dal er anneks til Tinn, det vil si Atrå. Jens Nilssøn visiterte kirken i 1595. Av denne omtalen fremgår ikke stavkirkens alder, men Lorentz Dietrichson mener på grunnlag av bevarte portalplanker at den må ha vært betydelig yngre enn stavkirkene ved Atrå og Mæl. Videre hevder han at det fremgår av en besiktigelsesrapport fra 1668 at det dreier seg om en stavkirke, og den skal ha lignet på Atrå.
Cavitaves
Cavitaves inkluderer ordenen Trogoniformes (trogoner) og kladen Picocoraciae, som inkluderer flere klader med ordener av fugler.
Dal stavkirke (Tinn)
Hva skjedde med stavkirken?
Ifølge Jan Brendalsmo ble stavkirkens skip revet og erstattet med et tømret skip i 1755, mens Herman Henriksveen hevder at kirken ble erstattet med en ny kirke i 1775. Videre skjedde en ombygging i 1842–44. Denne sies hos Brendalsmo å ha innebåret at koret i stavbygg ble revet og kirken utvidet mot øst. Dietrichsons kilder motsier hverandre noe, men det synes å fremgå at stavkirkeportalen ble bevart ved kirken etter ombygging eller nybygging, og den er også preget av den omhengslingen av dører som foregikk etter brannen i Grue kirke i 1823.
Bevarte gjenstander fra stavkirken
Nevnte portal ble innsendt til Oldsaksamlingen i 1848, altså ikke mange år etter ombyggingen i 1842–44, og befinner seg fremdeles der. I Oldsaksamlingen er også en treskulptur av Maria og barnet og en kristusfigur fra et krusifiks der selve korset mangler.
Gisle Frøysland
Gisle Frøysland (født 1961) er en norsk billedkunstner og musiker.
Frøysland studerte fjernsynsproduksjon, informasjonsvitenskap og kunst i Bergen. Han har hatt mange separat- og gruppeutstillinger i inn- og utland, og er en av veteranene innen det elektroniske kunstmiljøet i Norge.
I tillegg har han vært aktiv på musikkscenen i Bergen siden begynnelsen av 1980-tallet, og har også deltatt i mange av Baktruppens produksjoner.
Frøysland var en av initiativtagerne til etablering av BEK – Bergen Senter for Elektronisk Kunst, og med oppstart i 2003 har han vært hovedorganisator for Piksel (festival) – en årlig internasjonal festival for elektronisk kunst og fri teknologi i Bergen.
Frøyslands arbeider har vært presentert på en rekke internasjonale festivaler, bl.a. ISEA, Electrohype, Dissonanze, Transmediale, Borealis, Ultima, MakeArt, Pixelache, Mal au Pixel, TransPiksel og Electropixel.
Haploops
Haploops er en slekt av krepsdyr i Ampeliscidae-familien innenfor den relativt store og artsrike underordenen Gammaridea av amfipoder. Gruppens arter er bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Gruppens taksonomi
Gruppen har i likhet med hele Gammaridea-gruppen gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Irina Pop
Irina Pop (født 8. oktober 1988) er en dominikansk håndballspiller. Posisjonen hennes er midtback. Per desember 2013 spiller hun for den dominikanske klubben Parque del Este. Hun spiller også for Den dominikanske republikks landslag, og deltok under Håndball-VM 2013. Hun er 1,90 meter høy.
Heia Norge! Bare Egils fotballsanger Vol. 1
'Heia Norge! Bare Egils fotballsanger Vol. 1' er et musikkalbum med Bare Egil Band.
Albumet ble utgitt 6. juni 2014.
VM i friidrett 2011 – Maraton menn
Øvelsen Maraton herrer ved VM i friidrett 2011 ble avholdt i Daegu, Sør-Korea i 4. september 2011. Start og mål var ved Gukchae-bosang Memorial Park. Det var totalt 77 utøvere som deltok, derav 51 fullførende. Det ble satt 16 årsbeste personlige rekorder, 1 personlig rekord og 1 nasjonal rekord.
Helge Grande
Grande var forkjemper for «flatbygdas folkemusikk». Musikken var påvirket av europeiske trender og skilte seg fra den tradisjonelle folkemusikken som hadde andre besetninger og instrumentbruk. Han var en forkjemper for å benytte trekkspillet i «nye» sammenhenger, for eksempel som solistinstrument og i kirkemusikk.
VM i friidrett 2011 – Maraton menn
Norge var representert ved Urige Buta som ble nr 32 med tiden 2:20:16.
Helge Grande
Grande turnerte med trekkspilleren Kåre Korneliussen på begynnelsen av 50-tallet og var solist med Namdal Symfoniorkester og flere musikkgrupper i Trøndelag. Han turnerte også flere ganger med Rikskonsertene og hadde over 100 program på NRK radio med hovedsakelig gammeldansmusikk. Han komponerte og arrangerte mye dansemusikk i sin musikkarriere.
Han var gift med lærer og skredder Oddveig Skei, og far til politikeren Trine Skei Grande.
Komposisjoner
Under følger en liste av hans egne komposisjoner fra perioden 1942 – 2001:
Diskografi
Grande spilte inn følgende LP-plater:
Han utga også flere singler, og i forbindelse med hans 80-årsdag i 2005 gav han ut en samle-cd.
Yacaira Tejeda
Yacaira Tejeda (født 20. august 1992) er en dominikansk håndballspiller. Posisjonen hennes er strek. Per desember 2013 spiller hun for den dominikanske klubben Parque del Este. Hun spiller også for Den dominikanske republikks landslag, og deltok under Håndball-VM 2013. Hun er 1,75 meter høy.
Francis Fowke
Francis Fowke RE (født 7. juli 1823 i Ballysillan i Belfast i Irland, død 4. desember 1865) var en britisk ingeniør, arkitekt, og kaptein i det britiske militærregimentet Corps of Royal Engineers.
Fowke studerte ved det britiske militærakademiet Royal Military Academy i Woolwich.
De fleste av Fowkes mange arkitektoniske arbeider ble utført i renessansestil, selv om han gjorde bruk av relativt ny teknologi fra denne tiden for å lage flere bygninger innrammet i jern og andre metaller. Som arkitekt og ingeniør hadde han ansvaret for byggingen av flere offentlige bygninger.
Hans plutselige dødsfall i desember 1865, da han var 42 år gammel, ble forårsaket av at en blodåre sprakk. Han ble gravlagt i Brompton Cemetery i London. En medalje ble utstedt av Royal Engineers i 1865. Som et minne over hans mange arkitektoniske verker fikk han et minnesmerke oppkalt etter seg. Dette minnesmerket ble produsert av medlemmer av hans eget korps.
Callao
Callao er den viktigste havnebyen i Peru og befinner seg ved kysten vest for Lima. Den har 773 700 innbyggere (2000).
Den er knyttet til Lima og gruveindustrien i Andesfjellene via jernbanelinjen Ferrocarril Central. Callao og Lima har vokst inn i hverandre, men organisasjonsmessig er de fortsatt to separate by-enheter i hver sin region. Øya San Lorenzo har marinebase. Byens industri omfatter støping, skipsverft, slakterier, bryggerier og fiskeprodukter.
Callao ble grunnlagt i 1537 og ble et viktig handelssentrum. I 1746 ble den ødelagt av jordskjelv. Den ble også rammet av jordskjelv i 1940.
Picocoraciae
Picocoraciae inkluderer ordenen Bucerotiformes (hornfugler, hærfugler og kakelarer) og kladen Picodynastornithes, som inkluderer to ordener av fugler.
Gabriel Maestre
Gabriel Maestre (født 22. september 1986) er en venezuelansk amatørbokser, som konkurrerer i weltervekt. Han ble tatt ut til å representere Venezuela under Sommer-OL 2012 i London, der han røk ut i kvartfinalen.
Hafslo stavkirke
Hafslo stavkirke var en stavkirke i Hafslo i Sogn som ble revet i 1875.
Historie
I 1271 omtales en Haflidus persona de Hafrslo i forbindelse med undertegningen av et gavebrev til kannikene ved Bergen domkirke. Direkte omtale av kirken finnes i Bergens Kalvskinn som «kirkian j hafslo» (1360) og i Aslak Bolts jordebok (1432). En gang før 1722 ble det opprinnelige koret erstattet med et laftet kor. Kirken ble til slutt revet i 1875, men da stod bare vestveggen og reisverket igjen av den opprinnelige kirken.
Utseende
Ifølge en besiktigelsesrapport fra 1665 hadde kirken da fortsatt svalganger. Den hadde også et tårn i vestenden, neppe like gammelt som kirken. To våpenhus ble omtalt, noe som tyder på at kirken hadde to innganger. Svalgangene ble restaurert ved denne besiktigelsen. I 1722 stod bare skipet og svalgangene igjen av den opprinnelige kirken. Det ble påbygget et laftet kor. Kirken hadde også fått lagt inn et hvelvet loft og var «med snedkerverk vel forsynet».
Kirken var treskipet, med flathugne søyler. Den hadde i alt 18 søyler, syv på hver langside og to mellom hjørnestolpene på vestre smalside. Kirken hadde uvanlig mange tverrbjelker over midtskipet, langt flere enn det som er vanlig i stavkirker. Skipet var 44 fot ganger 30 fot (14 m x 9 m). Det laftede koret var 30 fot ganger 24 fot (9 m x 8 m).
Bernt Mortensøn Orning
Bernt Mortensøn Orning (Grønvold) (født ca. 1684 i Vatne i nåværende Vestland, død 24. juni 1729 i Christiania) (Oslo) var en dansk-norsk oberstløytnant.
Familie
Han var sønn av sekondløytnant Morten Marthinus Haagensen Grønvold og Else Elisabeth Orning. Han var gift to ganger. Det første ekteskapet inngikk han den 14. mars 1705, med Anna Lange. Med henne fikk han ti barn. Hun døde den 13. april 1725. Bernt Mortensøn Orning inngikk sitt andre ekteskap den 5. april 1727. Hans andre hustru het Birgitte von Heidemarch. Med henne fikk han to barn.
Militær karriere
Han var fenrik i Ungarn 22. april 1706, og ble løytnant 29. juli 1707. Regimentet kom tilbake til Danmark i 1709. Han ble kaptein i Vølchersahms dragoner den 23. mai 1710. Den 3. juli 1716 ble han forfremmet til major, og den 16. juli 1725 ble han forfremmet til oberstløytnant.
Han var ved folketellingen i 1701 offiser i Aggerhus Regiment, som var forlagt på Akershus festning. I folketellingen står han imidlert som bosatt på Høiland på Stord.
I 1704 var han i kongens tjeneste på Kongsvinger. Han var da oppført som bosatt på Nedre Aaland på Stord.
Historiske kilder
I boken gjengis det utdrag fra flere dokumenter, bl.a. et dokument datert 9. juli 1729 om oppnevnelse av skiftekommissærer i dødsboet.
Kif (EP)
Kif (Kongsberg Idrettsforening) er en EP med Bare Egil Band, utgitt den 11. november 2016.
Augusta av Mecklenburg-Güstrow
Augusta, hertuginne av Mecklenburg-Güstrow (født 27. august 1674, død 9. mai 1756) var en tysk prinsesse, søster til dronning av Danmark og Norge Louise av Mecklenburg-Güstrow.
Elisabeth Berenberg
Elisabeth Berenberg (født 2. desember 1749 i Hamburg, død 16. januar 1822 i Hamburg) var en tysk bankier fra Hamburg, enearving til og senere medeier i Berenberg Bank. Hun er den eneste kvinnen som har vært partner (i perioden 1790–1800) i Berenberg Bank siden banken ble grunnlagt av hennes familie i 1590. Hun var Berenbergfamiliens siste medlem i mannslinjen.
Ahlert Hysing
Ahlert Hansen Hysing (født 5. september 1793 i København, død 9. november 1879 i Larvik) var en norsk lærer og stortingspolitiker.
Bakgrunn og virke
Etter teologisk embedseksamen var Ahlert Hysing lærer ved Bergen katedralskole under rektor Arentz, der han blant andre hadde Johan Sebastian Welhaven som elev. Deretter ble han utnevnt til overlærer ved Laurvig Middelskole i 1824. Han giftet seg med Caroline Mathilde Koren i 1825. Hun var datter av den legendariske Christiane Koren 1764–1815, best kjent som Moer Koren, forfatter, født på Amager, død i Ullensaker. Ahlert Hysings embedsbolig var i øverste etasje i Herregården, Larvik. Ved å lese beskrivelser fra tiden, (Conrad Nikolai Schwach: «Erindringer af mit Liv»), forstår man at embedsboligen var alt annet enn komfortabel og fredelig på grunn av bygningens alder og virksomheten som utspilte seg nedenunder i Teatersalen. Overlæreren fikk i 1851 tittelen rektor og Ahlert Hysing virket frem til 1867. De fikk 8 barn, hvorav 6 vokste opp, blant andre datteren Else Elisabeth (1832–1918) som ble gift i 1853 med teologen Ulrik Vilhelm Koren (1826–1910) og emigrerte med ham til Iowa i USA der Koren endte som biskop. Ahlert Hysing ble gift for 2. gang i 1842 med Elisabeth Freckland (1810–1897). Hun var datter av Jens Hansen Freckland, sogneprest til Søllerød, Danmark. Billedhugger Brynjulf Bergslien utførte en byste av Ahlert Hysing etter oppdrag fra «Takknemelige Diciple» som ble oppsatt som gravminne på kirkegården ved Larvik kirke. Bysten med tilhørende sokkel ble senere flyttet til parken utenfor Larvik Gymnas og svømmehall.
Fra 1830 til 1832 var Ahlert Hysing innvalgt på Stortinget som representant for Larvik og Sandefjord. Han var også ordfører i Larvik i 1839 og fra 1841 til 1848.
Elisabeth Berenberg
Bakgrunn
Hun var datter av Johann Berenberg (1718–1772) og Anna Maria Lastrop (1723–1761), og ble oppkalt etter farmoren Anna Elisabeth Amsinck (1690–1748). Hennes farfar Rudolf Berenberg ble valgt til senator i Hamburg i 1735.
Berenbergfamilien kom fra Antwerpen i dagens Belgia til Hamburg i 1585 og etablerte handelshuset Berenberg i 1590. Berenbergfamilien var opprinnelig tekstilkjøpmenn, men firmaet handlet raskt også med andre varer. Fra midten av 1600-tallet utgjorde handelsfinansiering («merchant banking»), forsikring og skipsrederi en stadig større del av virksomheten. Elisabeth Berenberg var også etterkommer etter Welserfamilien.
Augusta av Mecklenburg-Güstrow
Augusta var datter av hertug Gustav Adolf av Mecklenburg-Güstrow (1633–1695) og Magdalena Sibylla av Slesvig-Holsten-Gottorp (1631–1719), og gjennom sin mor barnebarn av Frederik III av Slesvig-Holsten-Gottorp. Hun forble ugift, bodde sammen med moren på Güstrow til denne døde, og fikk siden Dargun slott i apanasje. Som sine søstre var hun interessert i pietismen og lærte seg både gresk og hebraisk for å kunne lese skriften på originalsprogene. Hun var tett knyttet til Christian VI og hans dronning Sophie Magdalene.
Augusta er begravet i fyrstekapellet i Güstrow katedral.
Øyvind Sørli
Øyvind Sørli (født 10. oktober 1972 i Trondheim) er en norsk ishockeykeeper som fra 1996 til 2008 spilte for klubbene Sparta Sarpsborg og Trondheim Ishockeyklubb. Han deltok også i VM og OL for Norge. Fra 1997 til 2000 var han keeper for Sparta Sarpsborg. Fra 2000 var han tilbake i TIK.
Elisabeth Berenberg
Bankvirksomhet
Fra 1768 var Elisabeth Berenberg derfor eneste arving til Berenberg Bank.
Samme år ble hun gift med Johann Hinrich Gossler, en ansatt i farens handelshus, i det som historikeren og etterkommeren Percy Ernst Schramm har kalt et fornuftsekteskap. Schramm beskriver henne som intelligent, kultivert og omtenksom. Hun behersket en rekke språk, herunder latin. Hennes ektemann ble i 1769 tatt opp av svigerfaren som partner i Berenberg Bank, og ved Johann Berenbergs død i 1772 overtok Gossler hele firmaet. Gossler tok i 1788 opp sin egen svigersønn Ludwig Erdwin Seyler, som var gift med Johann Hinrich Gossler og Elisabeth Berenbergs eldste datter Anna Henriette Gossler, som partner. Ved Johann Hinrich Gosslers død i 1790 overtok Seyler som leder for firmaet, mens Elisabeth Berenberg trådte inn som partner i firmaet og tok aktiv del i forretningene. Etter at hennes sønn Johann Heinrich Gossler (II) hadde trådt inn som partner i 1798, trakk hun seg ut 31. desember 1800. Firmaet skiftet i 1791 navn til Joh. Berenberg, Gossler & Co., et navn det har beholdt siden.
Fra 1793 til sin død bodde hun hovedsakelig på sommerresidensen Frustberg (i dag også kalt Stavenhagenhaus) i utkanten av Hamburg, som ble bygget rundt 1700 av hennes manns oldefar Eybert Tiefbrunn. Hans familievåpen er fortsatt synlig over inngangen.
Hun var mor til Anna Henriette Gossler (1771–1836), gift med medeier i Berenberg Bank Ludwig Erdwin Seyler, til medeier i Berenberg Bank og senator i Hamburg Johann Heinrich Gossler (1775–1842), til kjøpmann i Amerika Johann Nicolaus Gossler (1774–1848), til kjøpmann i Russland, London og Hamburg Wilhelm Heinrich Gossler (1782–1857) og til Johanna Elisabeth Gossler (1777–1850), gift med kjøpmann Johann Gottfried Schramm. Hun var farmor til førsteborgermester i Hamburg Hermann Gossler (1802–1877) samt oldemor til Johann von Berenberg-Gossler, som ble tildelt navnet Berenberg-Gossler av Hamburgs senat og senere ble utnevnt til baron av den prøyssiske kongen (Hamburg var republikk og hverken hadde eller anerkjente adel) med navnet von Berenberg-Gossler.
Nils Schmid
Nils Schmid (født 11. juli 1973 i Trier) er en politiker fra SPD, og fra 12. mai 2011 finansminister i den tyske delstaten Baden-Württemberg. Han er jurist av utdannelse.
Schmid har siden 2009 vært SPDs leder i Baden-Württemberg, og var partiets toppkandidat foran valget til landdagen 27. mars 2011, som representant for Reutlingen. Valgresultatet innebar at SPD, sammen med De grønne, lyktes med å komme i regjeringsposisjon for første gang i delstatens historie, etter mer enn 57 års sammenhengende CDU-styre. Men ettersom De grønne med en oppslutning på 24,2 % kom knapt foran SPD med 23,1 %, gikk stillingen som ministerpresident (regjeringssjef) til Winfried Kretschmann. Kretschmann ble dermed De grønnes første ministerpresident i noen tysk delstat noensinne, mens Schmid måtte nøye seg med stillingen som finansminister og ministerpresidentens stedfortreder.
Mariela Andino
Mariela Andino (født 9. oktober 1992) er en dominikansk håndballspiller. Posisjonen hennes er høyreving. Per desember 2013 spiller hun for den dominikanske klubben Maquitería. Hun spiller også for Den dominikanske republikks landslag, og deltok under Håndball-VM 2013. Hun er 1,68 meter høy.
Taras Sjelestjuk
Taras Oleksandrovytsj Sjelestjuk, ukrainsk Тарас Олександрович Шелестюк (født 30. januar 1985) er en ukrainsk amatørbokser som konkurrerer i weltervekt. Han ble tatt ut til å representere Ukraina under Sommer-OL 2012 i London, der han tok bronse.
Regneklyngefilsystem
Regneklyngefilsystem er et filsystem som deles av flere tjenere som er mountet samtidig. Det er flere tilnærmelser til regneklynger. Et regneklyngefilsystem kan sørge for lokalitetsuavhengig adressering og redundans som sørger for pålitelighet eller reduserer kompleksiteten til andre deler av klyngen. Paralelle filsystemer, også kalt distribuerte filsystemer, er en type som sprer dataene mellom mange lagringsnoder, vanligvis for å oppnå redundans eller økt ytelse.
Charles Wentworth Dilke
Charles Wentworth Dilke (født 8. desember 1789, død 10. august 1864) var en britisk litteraturhistoriker og utgiver, far til Charles Dilke.
Liv og virke
Dilke sto i nær kontakt med flere av samtidens forfattere, slike som Keats, Leigh Hunt og Hood.
Hans liberale politiske syn og litterære interesser førte ham raskt i kontakt med Leigh Hunt, redaktøren av det britiske magasinet The Examiner. Han hadde i perioden 1814–16 produsert en videreføring av noen av Robert Dodsleys bøker. I 1829 ble han innehaver og redaktør av magasinet Athenaeum, som opparbeidet til et av Englands mest fornemme tidsskrifter. I 1846 trakk han seg som redaktør, men var i tiden 1846–48 redaktør for Daily News, som ble begynt av Charles Dickens. Rundt oktober 1816, flyttet Charles Wentworth Dilke og hans venn Charles Armitage Brown inn i et par semi-eneboliger som senere ble kalt Wentworth Place i Hampstead i Camden i det indre London.
Samtidig med sin publiseringsarbeid drev han med litteraturhistoriske studier, særskilt vedrørende Popes diktning og Juniusbreven. Hans skrifter ble utgitt i 1875 under tittelen Papers of a critic av hans sønn Charles Dilke, som også ga dem en biografisk innledning.
Office for Students
Office for Students (OfS) er en britisk myndighet under etablering som markedstilsyn for høyere utdanning i England fra 1. april 2018.
OfS ble opprinnelig opprettet gjennom Higher Education and Research Act 2017. Myndigheten er en sammenslåing av HEFCE og Office for Fair Access, og vil formelt arve deres oppgaver, og samtidig sette "studentenes interesser i sentrum" og å ha "et bredere mandat ... å ta ansvar for tildelingen av myndighet til å gi akademiske grader og universitetstitler. OfS vil arve HEFCEs finansieringsansvar (bortsett fra det som gjelder forskning som vil gå over til UK Research and Innovation), og OFFAs ansvar for å fremme rettferdig tilgang til høyere utdanning. Andre funksjoner inkluderer forvaltning av rammeverket for fremragende undervisning og tilbyderregisteret for høyere utdanning. OfS vil være ansvarlig både for å forvalte forebyggingsplikten i det britiske antiterrorstrategien, og for å sikre at universiteter tillater ytringsfrihet for kontroversielle gjesteforelesere.
Nancy Peña
Nancy Peña (født 29. juli 1982) er en dominikansk håndballspiller. Posisjonen hennes er venstreving. Per desember 2013 spiller hun for den dominikanske klubben Simón Bolívar. Hun spiller også for Den dominikanske republikks landslag, og deltok under Håndball-VM 2013. Hun er 1,62 meter høy.
Gustav Hult
Gustav Johan Hult (født 15. september 1940) er en tidligere norsk fotballspiller for Viking FK, mest kjent da han i sin debutsesong, da han med hans heading midt i målet av første ekstraomgang, ga laget 2-1 mot Sandefjord Ballklubb og sluttseier i Norgesmesterskapet i fotball for herrer 1959. I sesongen 1964-65 hadde han to stykk B-kamper på midtbanen for Norges herrelandslag i fotball, den ene mot Finland B, den andre mot Sverige B. I 1967 spilte han på det norske forsikringslaget i fotball. Som trener var han for Vidar FK også i 1971, men brakte mer suksess da han i 1973 tok Bryne FK til kvalifisering for 1. divisjon fotball for herrer 1974, men tapte mot Vålerenga. Etter ett års pause fra trenerkallet for å spille aktivt for Vidar FK (med Claus Ellingsen som trenerinnhopper hos Bryne), klarte Hult i 1975 å bringe klubben med braksuksess opp til deltakelse i 1. divisjon fotball for herrer 1976 og var også trener dette første året da laget berget plassen med minste mulig margin i landets ypperste divisjon. Året efter overtok Kjell Schou Andreassen. Senere trente Hult Randaberg Idrettslag.
Joakim Sveder Bang
Joakim Ludvig Sveder Rentler Bang (1868–1931) var en norsk kirurg, sanitetskaptein og politiker.
Han ble landskjent for sin humanitære innsats under den første balkankrig og den første verdenskrig. Han arbeidet på feltsykehus og overvåket fangeutveksling mellom de krigførende partene på vegne av Røde Kors.
Han var privatpraktiserende kirurg i Trondhjem, senere distriktslege og fylkeslege i Sør-Trøndelag.
Han var stortingsmann for kjøpstedene Trondhjem og Levanger 1920–1921 og 1922–1927. Han representerte Frisinnede Venstre, som hadde valgsamarbeid med Høyre.
Familie og utdannelse
Han var sønn av ingeniør Joachim Waldemar Bang og hustru Hanna Hermansen i Årstad ved Bergen. Faren var verksmester ved Bergen mekaniske verksted og drev sitt eget mekaniske verksted. Han gikk middelskolen ved Bergens katedralskole, så reallinjen ved Bertrand Gundersens privatskole i Kristiania.
Etter medisinsk embedseksamen ved Det Kongelige Fredriks Universitet vikarierte Bang som distriktslege i Selbu og Tydal sommeren 1894, og etter et opphold i Mandal kom han i 1895 tilbake som konstituert distriktslege. Han fikk ry på seg blant bygdefolket for å være «en meget dyktig lege».
Han giftet seg sommeren 1895 med Helga Birch, datter av Selbus velstående landhandler og brukseier Fredrik Reichenwald Birch. Hennes farfar var general Paul Hansen Birch. Hennes søster Fredrikke var gift med Trondhjems borgermester, ordfører og stortingsmann Hans Bauck. Joakim og Helga Bang fikk syv barn, deriblant Anne Margrethe Bang (gift Strømsheim), kjent som lotten fra slaget ved Hegra festning i 1940.
Kirurg i Trondhjem
Han drog på flere studiereiser til Tyskland, Danmark, Sveits, Storbritannia og Frankrike for å spesialisere seg i kirurgi.
Han var kommunelege i Hobøl og Tomter før han slo seg ned som privatpraktiserende kirurg i Trondhjem i 1897. Han skal ha hatt «Trondhjems største fattigpraksis», ofte uten å ta betalt fra pasientene. Da han ble roset for den lave dødeligheten blant pasientene hans under spanskesyken, svarte han beskjedent at det nok skyldtes brennevinet.
Han engasjerte seg for å forbedre de hygieniske forholdene i befolkningen som formann i Trøndelag krets av Norges Badeforbund. Han var også en aktiv idrettsmann og formann i både Trondhjems Skiklub og Trondhjems Seilforening. Bang ble opptatt som medlem i Det Kongelige Norske Videnskabers Selskab i 1900 og det tyske kirurgiske selskapet i 1905.
Sanitetskaptein
Ved siden av sin legegjerning i Trondhjem var Bang også vernepliktig sanitetsoffiser i Hæren. Han ble kaptein i 1909, regimentslege for 3. nordenfjeldske dragonregiment i 1911 og sjef for 5. sanitetskompani i 1916.
EM på skøyter 2006
EM på skøyter 2006 ble avholdt den 14. og 15. januar 2006 i Vikingskipet i Hamar.
Joakim Sveder Bang
Sanitetskaptein
Bang talte engelsk, fransk og tysk flytende, i tillegg til noe russisk og serbisk. Bang ledet en norsk Røde Kors-gruppe med to assistentleger og ti sykepleiersker i Serbia under den første balkankrig fra 1912 til 1913. For denne innsatsen ble han gitt en rekke utenlandske æresbevisninger.
Alf Prøysen og Torhild Lindal
Alf Prøysen og Torhild Lindal er en musikk-EP med Alf Prøysen og Torhild Lindal, utgitt i 1957.